จากเส้นสุขุมวิทตรงเข้าสู่ตัวเมืองตราดแล้วตรงผ่านตัวเมืองตราดออกที่จะไปทางแหลมงอบ ขับไปประมาณ 4 กิโลเมตรกว่าจะเจอสะพานเล็กข้ามคลองหนองโสนแล้วชิดซ้ายเตรียมเลี้ยวเข้าซอย ตามป้ายบอกทางได้เลยค่ะเข้าไปอีกประมาณ 3 กิโลเมตร มีป้ายบอกทางชัดเจนดีค่ะ
 
  บรรยากาศรอบๆร้านสวยงามโปร่งโล่งมากเป็นป่าโกงกางและหมู่บ้านชาวประมงเล็กๆได้บรรยากาศชิลๆดีๆเลยค่ะ อาหารทะเลสดมากๆ น้ำจิ้มซีฟูดตำใหม่ๆสดๆถูกใจจริงๆ รายการแนะนำ
- กุ้งแชบ๊วยผัดซอสมะขาม เข้มข้นมาก เนื้อกุ้งสดรสชาติเปรี้ยวหวานลงตัว ใส่หอมเจียวโรยมากรอปๆอร่อยค่ะ
-  ปูมันนึ่ง เนื้อสดแน่นๆจัดเต็มจริงๆ แต่เสียดายลืมสั่งขนาดใหญ่พิเศษขนาดก็แค่พอดีๆกำลังทานไม่ตื่นเต้น อุตส่าห์ขับมาไกล
-  แกงส้มไข่ปลาเรียวเชียว รสชาติกลางๆเฉยๆ ดีที่ไข่ปลา เนื้อปลาสด 
-  หอยเชลล์ทอดกระเทียม จานนี้ก็ธรรมดารสชาติกลางๆค่ะ ดีตรงเจียวกระเทียมได้ไม่ขม ทอดแห้งไม่มัน 
-  ข้าวผัดไข่ปู/มันปู เป็นซิกเนเจอร์ของร้านนะคะ เพราะเจ้าถิ่นแนะนำ จานนี้เผ็ดน้อยๆ เป็นข้าวผัดปรุงรสมาแล้ว เด็กๆจะทานไม่ไหวต้องสั่งแบบไม่พริกค่ะ
การบริการต้องตะโกนเรียกเล็กน้อย เพราะร้านกว้างพนักงานมาจด มาจัด มาเสริฟ แล้วก็จะปล่อยให้ทานแบบส่วนตัว ก็แนะนำว่าควรจะสั่งทีเดียวครบๆค่ะ
ทาน 4 คน 1560 บาทค่ะ